ธุรกิจถ่านหินรุ่ง LANNA โชว์กำไร Q3/59 โตเกือบ 130%
LANNA ยิ้มรับธุรกิจถ่านหินรุ่ง โชว์กำไร Q3/59 โต 128% มาที่ 74.23 ลบ.จากปีก่อนที่มีกำไร 32.50 ลบ. ขณะที่ 9 เดือนแรกมีกำไร 258.72 ลบ. เพิ่มขึ้น 16% จากปีก่อนที่มีกำไร 224 ลบ.
11 พ.ย. 2559

บริษัท ลานนารีซอร์สเซส จำกัด (มหาชน) หรือ LANNA รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 74.23 ล้านบาท หรือมีกำไรสุทธิ 0.14 บาทต่อหุ้น เพิ่มขึ้น 128.43% จากช่วงเดียวกันของปีก่อนที่มีกำไรสุทธิ 32.50 ล้านบาท หรือมีกำไรสุทธิ 0.06 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 258.72 ล้านบาท หรือมีกำไรสุทธิ 0.49 บาทต่อหุ้น เพิ่มขึ้น 15.50% จากช่วงเดียวกันของปีก่อนที่มีกำไรสุทธิ 224.00 ล้านบาท หรือมีกำไรสุทธิ 0.43 บาทต่อหุ้น 
โดยกำไรในไตรมาส 3/59 ที่เพิ่มขึ้นจากช่วงเดียวกันของปีก่อนเนื่องจาก บริษัทมีรายได้เพิ่มขึ้นตามปริมาณการขายถ่านหินเพิ่มขึ้น ขณะที่ค่าใช้จ่ายในการขาย, การบริหาร และค่าใช้จ่ายการเงินลดลง นอกจากนี้ยังมีกำไรจากธุรกิจเอทานอลและอัตราแลกเปลี่ยนเงินตราต่างประเทศเพิ่มขึ้น